আমাদের প্রত্যেকের জীবনে আদর্শ শিক্ষার হাতে খড়ি আমাদের পরিবার। এটিই মূল্যবোধ শেখার প্রথম পাঠশালা। সদা সত্য কথা বলা, বড়দের সম্মান করা, ছোটদের ¯েœহ করা, খারাপ কথা না বলার পাঠ আমরা প্রত্যেকেই এখান থেকেই পেয়েছি। রোজা ফরজ হয়নি তা-ও সেহরি খেয়ে সবার সাথে রোজা রাখার অভ্যাস এখান থেকেই গড়া। মনে আছে আমরা কতদিন যে মায়ের সাথে অভিমান করেছি, সেহরিতে কেন আমাকে ঘুম থেকে জাগাওনি? মিথ্যা কথা, কান মলা, অথবা কানে ধরে উঠ-বস করার শাসন এখানেই শুরু। নামাজ কী তা-ও আমরা বুঝিনি, কিন্তু বাবার জামা ধরে মসজিদে গিয়ে নামাজ পড়ার শিক্ষা এই জায়গা থেকেই পাওয়া। কে আছে মসজিদে নিয়ে না যাওয়ার কারণে কান্নাকাটি করিনি? তখন তো আমরা কেউই আল্লাহ-রাসূল সম্পর্কে কিছুই জানতাম না? তাহলে কিভাবে এমন অনুভূতি জন্মালো আমাদের জীবনে? সত্যি বিস্ময়কর!! এটাই আসল শিক্ষা। এটাই মূল্যবোধ। এটাই জীবনের আসল ভিত্তি। ফাউন্ডেশন যত মজবুত ইমারত যেমনি তত লম্বা হয়, ছোটবেলার এই ফাউন্ডেশনের ইমারতের ওপর দাঁডায় আমাদের জীবনের ভিত্তি।